Document ID: 31995R0455

Komisijas Regula (EK) Nr. 455/95
(1995. gada 28. februāris),
ar ko groza Regulas (EEK) Nr. 1547/87 un (EEK) Nr. 1589/87 attiecībā uz intervences aģentūru sviesta iepirkumiem un Regulas (EEK) Nr. 2191/81 un (EEK) Nr. 570/88 attiecībā uz atbalsta piešķiršanu noteiktu kategoriju patērētājiem un nozarēm sviesta pirkšanai un pārdošanai par pazeminātu cenu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 6. panta 6. punktu, 7.a panta 1. punkta pirmo daļu, 7.a panta 3. punktu, 12. panta 3. punktu un 28. pantu,
tā kā Padomes 1968. gada 15. jūlija Regula (EEK) Nr. 985/68, ar ko nosaka vispārējus noteikumus intervencei sviesta un krējuma tirgū [2], kurā jaunākie grozījumi izdarīti ar Regulu (EEK) Nr. 2045/91 [3], ir atcelta kopš 1995. gada 1. marta ar Padomes Regulu (EK) Nr. 2807/94 [4]; tā kā daži Regulas (EEK) Nr. 985/68 noteikumi ir iekļauti Regulas (EEK) 804/68 6. pantā, kurā jaunākie grozījumi izdarīti ar Regulu (EK) Nr. 2807/94; tā kā Komisijas 1969. gada 14. aprīļa Regulu (EEK) Nr. 685/69, ar ko sīki izklāstīti noteikumi intervences piemērošanai sviesta un krējuma tirgū [5], kurā jaunākie grozījumi izdarīti ar Regulu (EK) Nr. 393/94 [6], pārveidoja, to grozot pēc Regulas (EEK) Nr. 985/68 atcelšanas; tā kā tādēļ arī šī regula ir atcelta kopš 1995. gada 1. marta;
tā kā Komisijas 1987. gada 3. jūnija Regula (EEK) Nr. 1547/87, ar ko nosaka sīki izstrādātus noteikumus Regulas Nr. 777/87 piemērošanai attiecībā uz intervences sviesta iepirkšanu [7], kurā jaunākie grozījumi izdarīti ar Regulu (EK) Nr. 1634/94 [8], Komisijas 1987. gada 5. jūnija Regula (EEK) Nr. 1589/87 par sviesta pārdošanu intervences aģentūrām konkursa kārtībā [9], kurā jaunākie grozījumi izdarīti ar Regulu (EK) Nr. 3337/94 [10], Komisijas 1981. gada 31. jūlija Regula (EEK) Nr. 2191/81 par atbalsta piešķiršanu bezpeļņas iestāžu un organizāciju sviesta pirkumiem [11], kurā jaunākie grozījumi izdarīti ar Regulu (EK) Nr. 3337/94, Komisijas 1988. gada 16. februāra Regula (EEK) Nr. 570/88 par sviesta pārdošanu par pazeminātām cenām un atbalsta piešķiršanu krējuma, sviesta un iebiezināta sviesta iegādei, lai tos izmantotu konditorejas izstrādājumu, saldējuma un citu pārtikas produktu ražošanā, kurā jaunākie grozījumi izdarīti ar Regulu (EK) Nr. 3337/94, atsaucas uz Regulu (EEK) Nr. 985/68 un (EEK) Nr. 685/69 noteikumiem; tā kā būtu jāgroza iepriekšminētās regulas, aizstājot tur atsauces uz Komisijas Regulām (EEK) Nr. 804/68 un (EK) Nr. 454/95 [12], kas piemērojamas no 1995. gada 1. marta; tā kā turklāt būtu jāgroza Regula (EEK) Nr. 1589/87, lai sviestu, kas ražots dalībvalstī, kurā pirkšanas intervences aģentūra neatrodas, varētu pirkt intervencē, un Regulā (EEK) Nr. 1547/87 būtu jālabo atsauce uz Komisijas Regulu (EEK) Nr. 777/87 [13];
tā kā Regula (EEK) Nr. 2191/81 nosaka, ka sviesta iepirkumiem piešķirtā atbalsta summa nav atkarīga no sviesta minimālā tauku satura; tā kā, ja pārdošana rit sekmīgi un uzlabojas situācija sviesta tirgū, būtu jāsamazina atbalsta summa, kas piešķirta tā sviesta iepirkšanai, kura minimālais tauku saturs ir 82 %, un jānosaka koeficients, ko piemēro šim atbalstam attiecībā uz sviestu ar 80 % minimālo tauku saturu; tā kā sviesta piegādātājam piešķir atbalstu uz rakstiska iesnieguma pamata un tad, ja tas uzrāda numurētu maksājuma kvīti, kas derīga vienu mēnesi; tā kā būtu jādod iespēja dalībvalstīm pagarināt šīs maksājuma kvīts derīguma termiņu līdz trīs kalendāriem mēnešiem, lai atvieglotu ar to saistīto administratīvo darbu;
tā kā Piena un piena produktu pārvaldības komiteja nav sniegusi savu atzinumu tās priekšsēdētāja noteiktajā laikā,
IR PIEŅĒMUSI ŠO REGULU.
1. pants
1. Ar šo Regulu (EEK) Nr. 1547/87 groza, kā minēts turpmāk tekstā:
a) 1. panta 1. punkta otrajā daļā atsauci uz "Regulas (EEK) Nr. 685/69 2. panta 2. punkta pēdējo daļu" aizstāj ar atsauci uz "Regulas (EK) Nr. 454/95 4. panta 5. punktu";
b) 2. pantu groza šādi:
1) pirmajā teikumā atsauci uz "Regulas (EEK) Nr. 777/87 1. panta 4. punktu" aizstāj ar atsauci uz "Regulas (EEK) Nr. 777/87 1. panta 3. punktu";
2) pirmajā ievilkumā atsauci uz "Regulas (EEK) Nr. 985/68 1. panta 3. punktu" aizstāj ar atsauci uz "Regulas (EEK) Nr. 804/68 6. panta 1. punktu";
c) 4. panta 1. punkta otrajai daļai pievieno šādu ievilkumu:
"- ja darījumi, kas attiecas uz 2. panta pirmajā ievilkumā minētās kvalitātes sviestu, neaptver pietiekami lielu apjomu, lai to varētu uzskatīt par reprezentatīvu, kritēriji proporcijas noteikšanai starp tā sviesta cenām, ko aptver pietiekami daudzi darījumi, un tā sviesta cenām, kas minēts 2. pantā";
d) 5. panta otro ievilkumu aizstāj ar šādu:
"- pārdošanai piedāvātie sviesta daudzumi, kas reģistrēti saskaņā ar Regulas (EK) Nr. 454/95 4. panta 5. punktu".
2. Regulu (EEK) Nr. 1589/87 groza šādi:
a) 1. panta otro un trešo daļu aizstāj ar šādu:
"Regulas (EK) Nr. 454/95 I sadaļa attiecas uz pirkumiem, kas izdarīti saskaņā ar šo regulu, izņemot 2. panta c) apakšpunktu, 4. panta 5. punktu un 5. panta 1. punktu.";
b) 3. pantu groza šādi:
i) 1. punkta otro ievilkumu aizstāj ar šādu:
"- ja viņi rakstiski apņemas savu rīcību saskaņot ar Regulas (EK) Nr. 454/95 5. panta 3. punktu";
ii) 2. punktu aizstāj ar šādu:
"2. Ieinteresētās puses piedalās konkursā, ko izsludina kādas dalībvalsts intervences aģentūra, vai nu iesniedzot rakstisku piedāvājumu pret saņemšanas paziņojumu, vai jebkādā citā rakstiskās saziņas veidā ar saņemšanas paziņojumu.";
c) 7. panta 1. punkta c) apakšpunktu aizstāj ar šādu:
"c) saldētava, kur tas jānogādā.";
d) 9. pantam pievieno šādu tekstu:
"ar noteikumu, ka ir izpildīti Regulas (EK) Nr. 454/95 2. pantā izklāstītie nosacījumi."
3. Regulu (EEK) Nr. 2191/81 groza šādi:
a) 1. panta 3. punkta b) apakšpunkta pirmo ievilkumu aizstāj ar šādu:
"- sviests, kurš ražošanas dalībvalstī atbilst Regulas (EEK) 804/68 6. panta 2. punktā izklāstītajiem nosacījumiem un Regulas (EK) Nr. 454/95 II pielikumā uzskaitītajām valsts kvalitātes klases prasībām un kura iepakojums ir attiecīgi marķēts.";
b) 2. panta 1. punktu aizstāj ar šādu:
"1. Atbalsta summa ir EUR 139 par 100 kg sviesta.
Attiecībā uz sviestu, kas minēts Regulas (EEK) Nr. 804/68 6. panta 2. punkta trešajā ievilkumā, iepriekšējā daļā noteikto atbalsta summu reizina ar 0,9756.
Ja atbalsta summa jāmaina, jauno summu piemēro visām sviesta piegādēm, kas veiktas, pamatojoties uz maksājuma kvīti, kura derīga nākamajā mēnesī pēc mēneša, kurā noteica jauno summu.
Tomēr, ja maksājuma kvīts ir derīga ilgāk nekā vienu mēnesi un ja jaunā summa ir noteikta pirms maksājuma kvīts derīguma termiņa pēdējā mēneša, tad jauno summu piemēro visām sviesta piegādēm, kas veiktas pēc tā mēneša sākuma, kas seko mēnesim, kurā noteica jauno summu.";
c) 3. panta 5. punktu aizstāj ar šādu:
"5. Maksājuma kvīts ir derīga tā kalendārā mēneša laikā, kas uz tās norādīts. Tomēr produktu pārņemšanu var veikt no tā mēneša divdesmitās dienas, kas ir pirms uz kvīts norādītā kalendārā mēneša, līdz tā mēneša desmitajai dienai, kas seko uz kvīts norādītajam kalendārajam mēnesim.
Neraugoties uz iepriekšējo daļu, dalībvalstis var noteikt maksājumu kvītīm divu vai trīs kalendāro mēnešu derīguma termiņu. Tādos gadījumos uz kvīts jānorāda derīguma termiņa mēneši, un produktu pārņemšanu var veikt no tā mēneša divdesmitās dienas, kas ir pirms pirmā uz kvīts norādītā kalendārā mēneša, līdz tā mēneša desmitajai dienai, kas seko pēdējam uz kvīts norādītajam kalendārajam mēnesim."
4. Regulas (EEK) Nr. 570/88 1. panta 1. punkta a) apakšpunkta pirmo teikumu aizstāj ar šo:
"a) sviests, kurš ražots tieši un tikai no pasterizēta krējuma un kurš ražošanas dalībvalstī atbilst Regulas (EEK) Nr. 804/68 6. panta 2. punktā izklāstītajiem nosacījumiem, kā arī Regulas (EK) Nr. 454/95 II pielikumā uzskaitītajām valsts kvalitātes klases prasībām, un kura iepakojums ir attiecīgi marķēts."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1995. gada 1. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 28. februārī

Labels: 3
17